Spencer Abraham

Edward Spencer Abraham (født 1952) er en amerikansk jurist, forretningsmann og republikansk politiker. Han var professor i jus ved Thomas M. Cooley Law School før han var senator for delstaten Michigan 1995–2001 og USAs energiminister under president George W. Bush 2001–2005.

Abraham er av libanesisk kristen avstamning. Han tok sin collegeutdannelse ved Michigan State University og sin kandidatutdannelse i jus ved Harvard Law School, hvorpå han fikk advokatbevilling i Michigan og Washington, D.C. Han har hatt ledende verv i den republikanske partiorganisasjonen på både delstatsnivå og føderalt nivå. I 1990 var han visestabssjef for USAs visepresident Dan Quayle.

Etter tiden som senator og energiminister har han vært gjesteforsker ved Hoover Institution og drevet sitt eget strategiske rådgivningsselskap, The Abraham Group, i Washington, D.C.

Han ble i 2004 utnevnt til kommandør av den libanesiske Sedertreordenen.

 Referanser 

 Eksterne lenker 




Kategori:USAs energiministre
Kategori:Senatorer fra Michigan
Kategori:Alumni fra Harvard Law
Kategori:Personer fra USA av libanesisk opphav
Kategori:Personer fra East Lansing